text: Her åbner prins Joachim det nye center om Vadehavet
  02 februar 2017 kl. 14.20
  Torsdag åbnede det nye formidlingscenter dørene til Vadehavets enestående natur. 
   
  Kl. 13 torsdag åbnede Prins Joachim det nye formidlingscenter, Vadehavscentret i Vester Vedsted,  om den enestående natur i Vadehavet.
  Indenfor er der nye udstillingssale, som introducerer den vadehavsnatur, som siden 2014 har været på UNESCO's liste over 200 naturområder verden over med enestående natur. Hvert år passerer ca. 15 mio. trækfugle Vadehavet, og gæsterne i det nye center får fantastiske muligheder for at opleve deres fascinerende verden derude, hvor himmel og hav mødes og bliver til et.
  Udenfor fremtræder det nye Vadehavscenter med en ny arkitektur af skulpturel karakter. Den er skabt af arkitekt Dorthe Mandrup. 
  Efter indvielsen i dag er det nye center åbent for offentligheden. Besøgstallet ventes at stige fra 30.000 til 45.000 gæster om året. Centret er en selvejende institution. Esbjerg kommune er driftsgarant.
  Med 15 mio. kr. er A P.Møllerfonden den største bidragsyder til det nye Vadehavscenter. Det har kostet ca. 60 mio. kr.
  Ikke alene fremhæves arkitekt Dorthe Mandrups bygninger for at være skulpturelle, de omfavner også naturen. Se et eksempel i videoklippet her:
  
  
  